เรื่องร้องเรียน (สะพาน,ถนน,ต้นไม้,ความปลอดภัย) วันที่ 2022-06-27 03:44:52 — แขวงตลาดยอด เขตพระนคร กรุงเทพมหานคร
ถึง #ผู้ว่าชัชชาติ
4 จุดถนนอันตรายรถชนได้เมื่อข้ามถนนที่สนามหลวง-ฝั่ง สน.ชนะสงคราม ที่ทุกหน่วยงานต้องแก้ไขปรับปรุง จากประสบการณ์ที่เรา walking tour ฉลองวันชาติ 24 มิถุนา เมื่อเสาร์ที่ผ่านมา 

จุดอันตรายที่ 1 ข้ามถนนจากฝั่ง สน.ชนะสงคราม มาเกาะกลางถนน รถตีโค้งมาจากด้านถนนข้าวสาร มักเหยียบมาเร็ว จะเห็นคนข้ามถนนก็กระชั้นชิด ดังนั้น ควรมีสัญญานสีที่พื้นถนนก่อนถึงโค้งสัก 30 เมตร เพราะจุดนี้ นักท่องเที่ยวทั่วโลกจะใช้กันมาก

จุดอันตรายที่ 2 ข้ามจากเกาะที่มีต้นไม้ ไปเกาะกลางถนนที่มีช้างหลายหัว รถวิ่งลงมาเร็วจากสะพานปิ่นเกล้า พอตีโค้งมาก็ไฟแดง เหยียบกันตัวโก้ง หลายคนไม่คุ้นว่ามีทางข้ามถนน ดังนั้น ควรทำสัญลักษณ์ที่พื้นตั้งแต่ก่อนโค้งจากสะพาน และมีป้ายไฟบนอากาศว่ามีทางม้าลายไฟแดง

จุดอันตรายที่ 3 ข้ามจากเกาะหัวช้างไปยืนบนเกาะแคบๆ กว้าง ไม่ถึง 1 เมตร อันตรายจะเกิดจากรถที่มาจากถนนราชดำเนินตีโค้งวิ่งขึ้นสะพาน รถที่มาอาจกวาดคนที่ยืนคอยไฟข้ามถนนได้ เพราะถนนมันตีโค้งประหลาดๆ เกาะนั้นมันเล็กยาว คนยืนเรียงกัน ดังนัน ควรนำรั้วเหล็กหรือกันชนที่แข็งแรงตั้งปิดหีวมุมสามเหลี่ยมไว้ 

จุดอันตรายที่ 4 จากหัวมุมสนามหลวงข้ามมายังเกาะที่มีป้อมกลางถนน รถที่วิ่งมาจากทางวัดพระแก้ว มักเหยียบเร็วตีโค้งไปขึ้นสะพานิ้นเกล้า  รั้วเหล็กและต้นไม้บังโค้งหมด กว่าจะเห็นคนข้ามถนน ก็เกือบอุบัติเหตุของทีมเรา รถกระบะตู้เบรกจนส่าย ทั้งไม่เขียนทางม้าลายด้วย เหมือนรู้ดี

จุดข้ามถนนตรงนี้คือจุดที่มักเป็นนักท้องเที่ยวต่างชาติที่พักถนนข้าวสาร ดังนั้น จึงเป็นจุดอันตรายสำคัญของกรุงเทพ

นอกจากนี้ เรายังได้พบกับรถตำรวจสีขาว ที่พวกเราข้ามทางม้าลาย แต่รถตำรวจคันนี้ ไม่พยายามเหยียบเบรก แต่หันไปเลนขวาเพื่อจะแซงไป น่าเศร้ามาก อันนี้ตรงที่ข้ามถนนจากฝั่งบางลำพูมาเกาะกลางถนน วัดบวร

ข้าพเจ้าจึงต้องบอกมายซันว่า 

อย่าเชื่อใจในทางม้าลายของกรุงเทพเมืองไทย 

อย่าเชื่อใจในไฟเขียวข้ามถนนได้ของกรุงเทพเมืองไทย

อย่าเชื่อใจมอไซค์ไทย โดยเฉพาะเลนขวาสุด

เราต้องปรับความคิดจิตใจคนขับรถยนต์คนขี่มอไซค์ว่า คนเดินถนนสำคัญที่สุด เพื่อสร้างชาติไทยร่วมกัน ไม่ใช่ห้ามคนเดินถนนเพื่อให้รถยนต์ไปก่อน